לא תחמד בית חברך ולא תחמד אתת חברך עקלה עבדה ואמתה תורה וחמרה וכל דלחברך והיה הלא יעאלנך יהוה אלהך לארע כנענאה דאתה עלל לתמן למירתנה ותקים לך אבנים רברבן ותשיד יתון בשיוד ותכתב על אבניה ית כל מלי ארהותה הדה והי במעברכון ית ירדנה תקימון ית אבניה האלין דאנכי מפקד יתכון יומן בהרג<ר>יזים ותבני תמן מדבח ליהוה אלהך מדבח אבנים לא תגיז עליון ברזל אבנים שלמן תבנה ית מדבח יהוה אלהך ותסק עליו עלאן ליהוה אלהך ותדבח שלמים ותיכל תמן ותחדי לקדם יהוה אלהך טורה ההוא בעבר ירדנה אחרי אורע מיתי שמשה בארע כנענאה מיתב בבקעה קבל גלגלה איצטר מישר חזבה קבל שכם